《读旧诗作》
宋代·赵蕃

长日胡为度，繙囊阅旧诗。
渭南虽乃祖，修水是吾师。
论自唐虞远，名繇屈宋垂。
相传均一体，所得乱他岐。
智凿空奇字，天成在达辞。
江山真末助，学问本深基。
性癖端渠似，穷工殆我欺。
谁能钓时誉，聊以慰朝饥。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。